text: "Sire, fait-il, savez pourquoi
   Ceste chose vraiement croi?
   Pour ce que nus, se il ne fust,
   Le cheval mener ne seüst,
   Et pour ce le croi vraiement.
   Tous jours acoutuméement
   Aloit là querre ses herbées
   Crompars, toutes les matinées.
   Ainsi le tesmoigne chascuns
   Que ne s'en descorde nesuns.
   Par Crompart sui trays et mors.
   Ne sai où soit pris mes confors,
   Quant par lui ai perdu celi
   Qui mon cuer enporte avoec li.
   Moult très volentiers requerroie
   Li et mon cuer, se je savoie
   Où les peüsse retrouver.
   N'a lieu deçà ne delà mer,
   Tant soit ne divers ne lointains,
   Que n'i alasse ; c'est dou mains,
   Folio31v
   Se je retrouver les cuidoie;
   Et, quoi que avenir m'en doie,
   Clarmondine requerre irai.
   Tout le mont avant cercherai
   PageV01P248
   Que n'en sache aucune nouvele."
  